Pirelli se extinde. Producătorul italian de anvelope va construi o nouă unitate de producţie la Slatina.

Terenul va avea o suprafaţă de 6 hectare, însă pentru realizarea investiţiei, acesta trebuie mai întâi introdus în intravilanul Slatinei, pentru care se aşteaptă aprobare de la aleşii locali, potrivit informaţiilor ZF.ro.

Pirelli, care se ocupă de fabricarea de anvelope auto pentru segmentul Premium, este prezentă pe piaţa din România din 2006. În urmă cu doi ani producătorul italian a anunţat investiţii suplimentare de aproximativ 200 de milioane de euro la polul industrial din Slatina, până în 2021. Când va fi finalizat, noul plan de investiţii va crea noi locuri de muncă şi va creşte capacitatea anuală de producţie cu 5 milioane de unităţi, de la 10 milioane cât produce în prezent.